## Pravilnik o uvjetima za potvrđene mjeriteljske laboratorije za servisiranje i pripremanje mjerila toplinske energije za ovjeravanje

### NN 47/2002 (30.4.2002.), Pravilnik o uvjetima za potvrđene mjeriteljske laboratorije za servisiranje i pripremanje mjerila toplinske energije za ovjeravanje

# DRŽAVNI ZAVOD ZA NORMIZACIJU I MJERITELJSTVO

959

Na teme­lju članka 14. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O UVJETIMA ZA POTVRĐENE MJERITELJSKE LABORATORIJE ZA SERVISIRANJE I PRIPREMANJE MJERILA TOPLINSKE ENERGIJE ZA OVJERAVANJE

I. OPĆE ODREDBE

Članak 1.

Ovim se pravilnikom propisuju uvjeti koje moraju zadovo­ljavati potvrđeni
mjerite­ljski laboratoriji (u da­lj­njem tekstu: laboratoriji) za servisira­nje
i priprema­nje mjerila toplinske energije za ovjerava­nje.

Članak 2.

Laboratorij može biti fizička ili pravna osoba ili u sastavu pravne
osobe.

Laboratorij servisira i priprema mjerila toplinske energije za ovjerava­nje,
a ovlaštene osobe Državnog zavoda za normizaciju i mjerite­ljstvo (u da­lj­njem
tekstu: Zavod) ovjeravaju mjerila toplinske energije.

Članak 3.

Priprema mjerila toplinske energije za ovjerava­nje u smislu ovog
pravilnika podrazumijeva: ispira­nje mjerila protoka, čišće­nje mjerila
toplinske energije i postav­lja­nje mjerila toplinske energije na uređaj za
ispitiva­nje mjerila toplinske energije, pripremu uređaja za ispitiva­nje
mjerila toplinske energije, ispitiva­nje mjerila toplinske energije to jest
provjeru mjerite­ljskih značajki mjerila toplinske energije i pisa­nje izvješća
o ispitiva­nju mjerila toplinske energije.

II. UVJETI KOJIMA MORA UDOVOLJITI LABORATORIJ

Članak 4.

Laboratorij mora zadovo­ljiti uvjete glede:

1. djelatnika

2. prostorije za ispitiva­nje mjerila toplinske energije

3. opreme za ispitiva­nje mjerila toplinske energije

4. propisane dokumentacije.

1. DJELATNICI

Članak 5.

Laboratorij mora imati najma­nje dva radnika koji obav­ljaju poslove
priprema­nja mjerila toplinske energije za ovjerava­nje i koji su stalno
zaposleni u laboratoriju.

Članak 6.

Jedan radnik iz članka 5. ovoga pravilnika mora imati VSS tehničkog
smjera i najma­nje 1 godinu radnog iskustva na poslovima ispitiva­nja, proizvod­nje
ili servisira­nja mjerila toplinske energije, VŠS tehničkog smjera i najma­nje
5 godina radnog iskustva na poslovima ispitiva­nja, proizvod­nje ili servisira­nja
mjerila toplinske energije ili SSS tehničke struke i najma­nje 10 godina radnog
iskustva na poslovima ispitiva­nja, proizvod­nje ili servisira­nja mjerila
toplinske energije.

Drugi radnik iz članka 5. ovog pravilnika, koji obav­lja poslove
servisira­nja i priprema­nja mjerila toplinske energije za ovjerava­nje, mora
imati najma­nje KV tehničke struke te mora biti stručno osposob­ljen za obav­lja­nje
tih poslova.

Radnici iz stavka 1. i stavka 2. ovoga članka moraju poznavati propise
kojima su utvrđeni postupci i metode ispitiva­nja mjerila toplinske energije.

2. PROSTORIJA ZA ISPITIVANJE MJERILA TOPLINSKE ENERGIJE

Članak 7.

Prostorija za ispitiva­nje mjerila toplinske energije mora biti:

1. čista, suha, s takvim rasporedom opreme da omogućava brzu i pouzdanu
provedbu ispitiva­nja mjerila toplinske energije, s propisno izvedenim
intalacijama.

2. zaštićena od izravna sunčeva utjecaja.

Članak 8.

Temperatura zraka u prostoriji za ispitiva­nje mjerila toplinske
energije mora biti u granicama od 20 °C do 25 °C. Za mjere­nje temperature
prostorije mora se na prikladno mjesto postaviti umjereni termometar s podjelom
na ­ljestvici od 1 °C ili ma­nje od 1 °C.

Članak 9.

Pod prostorije za ispitiva­nje mjerila toplinske energije mora biti obložen
keramičkim pločicama ili nekom drugom odgovara­jućom vodootpornom oblogom, s
padom prema odvodnom otvoru za otpadnu vodu.

Na podu prostorije za ispitiva­nje mjerila toplinske energije oko uređaja
za ispitiva­nje mjerila toplinske energije moraju biti drvene rešetke ili
odgovarajuće šup­ljikave podne prostirke.

Oprema za ispitiva­nje mjerila toplinske energije mora biti najma­nje
1,5 m uda­ljena od grijaćih tijela.

Članak 10.

U prostoriji za ispitiva­nje mjerila toplinske energije moraju biti:

1. oprema za ispitiva­nje mjerila toplinske energije

2. police za smještaj mjerila toplinske energije koja se ispituju

3. police za smještaj mjerila toplinske energije koja su ovjerena

4. stol s ladicom na zak­ljučava­nje i stolica.

Članak 11.

U prostoriji za ispitiva­nje mjerila toplinske energije ne smije biti
predmeta koji bi ometali normalan rad pri ispitiva­nju i ovjerava­nju mjerila
toplinske energije.

Članak 12.

Dovod vode u ispitivana mjerila toplinske energije mora biti takav da za
vrijeme ispitivanja osigura vodu bez mjehurića, kao i laminarno struja­nje vode
kroz svako ispitivano mjerilo protoka u skladu s tehničkim zahtjevima proizvođača
mjerila toplinske energije.

Odvod vode mora biti takav da može prihvatiti svu količinu vode iz
mjerne posude bez začep­ljiva­nja ili usporava­nja odvođe­nja.

Mora postojati zaštita djelatnika u laboratoriju od moguće­g šprica­nja
vruće vode iz sistema za ispitiva­nje mjerila protoka.

3. OPREMA ZA ISPITIVANJE MJERILA TOPLINSKE ENERGIJE

Članak 13.

Laboratorij za ispitiva­nje mjerila toplinske energije mora imati ovu
opremu:

1) mjerna klupa za ispitiva­nje cjelovitog mjerila toplinske energije,
ili mjerila protoka kao podsklopa mjerila toplinske energije vodom temperature
(50 ± 5) °C

2) vaga s odgovarajućim spremnikom za određiva­nje obujma (ili mase)
koji protekne kroz ispitivana mjerila protoka

3) utezi odgovarajuće­g razreda točnosti, kojima se može provjeriti da
je točnost vage unutar dozvo­ljenih granica pogreške

4) temperaturno re­gulirane kupke

5) platinski otporski termometri za mjere­nje temperature tem­pe­raturno
re­guliranih kupki

6) sustav za ispitiva­nje računske jedinice kao podsklopa mjerila
toplinske energije

7) etalonski ispitni otpornici.

Članak 14.

Etaloni za određiva­nje obujma tople vode koja protekne kroz ispitivana
mjerila protoka i za nadzor poredbenog mjerila protoka mogu biti jedino vage,
koje su povezane s termometrima za korekciju gustoće i toplinskog koeficijenta.
Laboratorij u tu svrhu može koristiti jednu ili više vaga.

Za ispitiva­nje mjerila temperature potrebne su tri temperaturno re­gulirane
kupke, a za mjere­nje temperatura kupki dozvo­ljeni su jedino platinski
otporski termometri.

Članak 15.

Laboratorij mora osigurati točnost etalona kojim se osigurava da pogreška
mjernog postupka bude jednaka ili ma­nja od 1/3 iznosa najveće dopuštene pogreške
mjerila toplinske energije koje se ispituje, određene Pravilnikom o mjerite­ljskim
zahtjevima za mjerila toplinske energije (»Narodne novine« br. 25/00).

Za pojedine etalone vrijede s­ljedeći zahtjevi:

a) Vage

Primjena vage povezana je s mjestom na kojem je vaga postav­ljena i
vrijedi jedino u uvjetima koji su utvrđeni u umjernici. Vage moraju biti označene
zakonskim mjernim jedinicama prema Zakonu o mjernim jedinicama (»Narodne
novine« br. 53/94).

Umjernica prestaje vrijediti istekom jedne godine, računajući od dana
umjerava­nja.

Na vagi mora biti označena najma­nja i najveća veličina vaga­nja, koja
se potvrđuje prigodom odobrava­nja ispitnog mjesta.

Najma­nja dopuštena veličina vaga­nja je 5 kg. Između najma­nje veličine
vaga­nja *m**min* i najveće veličine
vaga­nja *m**max* pogreška ne smije
prekoračiti sljedeću vrijednost:

*P**dop* = ± Š10 + 0,2 (m – 5)š Šgš

U ovoj formuli *m* znači veličinu vaga­nja u kg a *P**dop* dopuštenu pogrešku
u gramima.

Za redovitu kontrolu vage potrebno je imati utede odgova­rajuće­g
razreda točnosti, kojima se može provjeriti da je točnost vage unutar dozvo­ljenih
granica pogreške.

Spremnik vage mora biti tako
naprav­ljen da količina nosioca topline koji se ispari tokom ispitiva­nja ne
prelazi 1/5 dozvo­ljene pogreške vage kod odgovarajuće veličine vaga­nja.

b) Poredbeno mjerilo protoka

Za mjere­nje obujma tople
vode u svrhu ovjerava­nja vaga se smije zamijeniti s poredbenim mjerilom
protoka (ili s nekoliko poredbenih mjerila protoka), ako je to mjerilo
konstruirano tako da očekivana promjena mjerne pogreške obujma u čitavom
mjernom području nije veća od ± 0,2 % na godinu i ako se točnost poredbenog
mjerila protoka provjerava pomoću vage barem jedanput mjesečno i o tome se vodi
evidencija. Mjerna područja poredbenog (ili poredbenih) mjerila protoka utvrđuju
se u izvještaju o odobrava­nju ispitnog mjesta.

b) Temperaturno re­gulirane
kupke

Kupke moraju biti tako naprav­ljene
da u temperaturnom području između 40 °C i 130 °C, unutar područja ispitiva­nja,
temperaturna koleba­nja nakon postiza­nja postav­ljene temperature ne smiju
biti veća od ± 0,02 K. Dubina radnog prostora kupke mora biti jednaka ili veća
od 200 mm. Kao tekućina koristi se voda ili termalna u­lja sa što je moguće ma­njim
pritiskom pare. Da bi se izbje­glo zagađe­nje u­ljnim parama, mora se osigurati
odgova­rajuća ventilacija prostorije.

c) Termometri:

Za mjere­nje temperature
kupki smiju se koristiti jedino ispitani i odobreni platinski otporni
termometri koji su dopušteni za upotrebu kao etaloni.

Termometri moraju biti tako
konstruirani da pogreška mjere­nja temperature bude jednaka ili ma­nja od ±
0,02 K i da promjena pokaziva­nja u temperaturnom području između 40 °C i 130
°C nije veća od ± 0,02 K na godinu. Umjernica za termometar prestaje vrijediti
nakon isteka dvije godine od dana umjerava­nja.

d) Etalonski ispitni
otpornici

Za etalonske ispitne
otpornike moraju postojati umjernice ovlaštenog laboratorija koje vrijede dvije
godine od dana umje­rava­nja.

Temperaturni koeficijent
ispitnih etalonskih otpornika ne smije biti veći od ±1 ppm/K.

Promjena otpora etalonskih
otpornika ne smije biti veća od ±10 ppm / godinu.

e) Drugi etaloni moraju udovo­ljavati
zahtjevima iz stavka 1. ovog članka.

Lista s trenutno važećim
ispravkama za radne etalone mora biti pohra­njena na ispitnom mjestu.

Članak 16.

Etaloni koji su potrebni za
obav­lja­nje ispitiva­nja radi ovje­rava­nja moraju imati va­ljanu umjernicu.

Članak 17.

Uređaj za ispitiva­nje mjerila toplinske energije može biti
automatiziran s različitim mimohodnim vodovima, ventilima, ograničite­ljima
protoka i slično, tako da:

1. omogućuje pojedinačno ispitiva­nje mjerila toplinske energije ili
ispitiva­nje u nizu i to tako da se mogu pokazati značajke svakog mjerila
toplinske energije.

2. svaki ispitni krug mjerila toplinske energije može biti nedvojbeno
nadziran

3. mjerna posuda je jasno definirana

4. u svakome trenutku tijekom ispitiva­nja mjerila toplinske energije
tlak vode na izlazu iz mjerila toplinske energije je dovo­ljno visok kako bi se
spriječilo k­ljuča­nje vode i nastanak kavitacije

5. u svakome trenutku tijekom ispitiva­nja mjerila toplinske energije
moguće je izmjeriti, odnosno nadzirati unutraš­nji pad tlaka

6. u svakome trenutku tijekom ispitiva­nja mjerila toplinske energije
zadovo­ljeni su radni uvjeti koje definira proizvođač mje­rila toplinske
energije koje se ispituje

7. osigurava da tijekom ispitiva­nja mjerila toplinske energije nema
zraka u ispitnome sustavu

8. ispitni sustav zadovo­lji i ostale tehničke zahtjeve proizvo­đača
mjerila koja su uk­ljučena u ispitni sustav uređaja za ispitiva­nje mjerila
toplinske energije.

4. DOKUMENTACIJA

Članak 18.

Laboratorij mora imati ovu dokumentaciju:

1. propise iz područja ovjerava­nja mjerila toplinske energije

2. naputak proizvođača o korište­nju opreme za ispitiva­nje

3. postupke održava­nja i praće­nja ispravnosti opreme za ispitiva­nje

4. postupke zaprima­nja zahtjeva za ovjerava­nje mjerila toplinske
energije, izvješća o ispitiva­nju mjerila toplinske energije i dr.

5. popis opreme za ispitiva­nje s tehničkim podacima i datumima umjerava­nja
i umjernicama za svako mjerilo koje je sastavni dio ove opreme.

6. tipna odobre­nja za mjerilo toplinske energije koja se ovjeravaju u
laboratoriju

7. naputke za ovjerava­nje odobrenih mjerila toplinske energije.

Članak 19.

Laboratorij mora biti oprem­ljen elektroničkim računalom za pisa­nje
izvješća o ispitiva­nju toplinske energije.

Laboratorij mora izvješća o ispitiva­nju čuvati na elektronič­kom mediju
ili u tiskanom obliku najma­nje godinu dana po isteku roka va­ljanosti ovjere.

III. OBVEZE LABORATORIJA

Članak 20.

Laboratorij tijekom svog rada mora:

1. zadovo­ljiti uvjete propisane ovim pravilnikom

2. pripremiti za ovjerava­nje mjerila toplinske energije koja imaju va­ljano
tipno odobre­nje i sukladno odobrenom postupku ispitati mjerila toplinske
energije

3. obavijestiti Zavod o svakoj promjeni koja bi mogla utjecati na
osposob­ljenost laboratorija da zadovo­lji uvjete propisane ovim pravilnikom

4. za ispitiva­nje mjerila toplinske energije koristiti samo opremu s va­ljanom
umjernicom

5. omogućavati djelatnicima laboratorija sudjelova­nje u svim oblicima
stručnog usavršava­nja koje organizira Zavod

6. omogućavati djelatnicima laboratorija sudjelova­nje u radu odbora i
povjerenstva Zavoda

7. sudjelovati u laboratorijskim usporedbama između laboratorija na
zahtjev Zavoda

8. pridržavati se visine i načina plaća­nja troškova ovjerava­nja
mjerila toplinske energija koje je propisao ravnate­lj Zavoda.

IV. PRIJELAZNE I ZAVRŠNE ODREDBE

Članak 21.

Laboratoriju koji zadovo­ljava uvjete propisane ovim pravilnikom izdaje
se rješe­nje koje važi najdu­lje 3 (tri) godine.

Članak 22.

Danom stupa­nja na snagu ovoga pravilnika prestaju važiti odredbe
Pravilnika o uvjetima osniva­nja laboratorija za pre­gled mjerila toplinske
energije (»Narodne novine« broj 53/91).

Članak 23.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/01-04/6
Urbroj: 558-03/4-02-1
Zagreb, 18. trav­nja 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić,** **dipl. ing.,** v. r.

Pravilnik, NN 47/2002-959